|  |  |  |
| --- | --- | --- |
| B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Сарајево, 10.5.2024. године

МЕДИЈИМА

**САОПШТЕЊЕ ЗА МЕДИЈЕ**

**Џенана Каруп-Друшко и Маја Николић добитнице**

**новинарске награде за најбоље приче о процесу приступања БиХ у ЕУ за 2024. годину**

Добитнице награде за најбољу новинарску причу о процесу приступања Босне и Херцеговине у Европску унију за 2024. годину, коју поводом обиљежавања Дана Европе организује Дирекција за европске интеграције у сарадњи с Друштвом новинара БиХ, су Џенана Каруп-Друшко и Маја Николић.

Џенана Каруп-Друшко награђена је за текст „ШТА ЧЛАНСТВО У ЕУ ЗНАЧИ ЗА ГРАЂАНЕ: Улазак државе у ЕУ важније је за обичне људе него за политичке елите“, који је објављен на порталу Слободна Босна, а Маја Николић за ТВ прилог објављен на БХТ1 о теми „Шта становницима Посавине значи приближавање Босне и Херцеговине Европској унији?“.

Награду и плакете су уручили директорка Дирекције за европске интеграције Елвира Хабота и Горан Скоко, предсједник Скупштине Друштва новинара БиХ.

Ово је пети избор по реду, а награда има за циљ указати на важност улоге медија у процесу европских интеграција и потакнути новинаре да истражују како процес приступања у ЕУ утиче на свакодневни живот бх. грађана.

Награду су раније добили Арнес Грбешић и Селма Мелез (2023), Мелиса Телетовић и Денис Леко (2022), Анел Нурковић и Свјетлана Шурлан (2021) те Тамара Ћурувија и Марко Мликота (2020).

Дирекција за европске интеграције